**Referat - Generalforsamling 24. Okt. 2017.**

Til stede var bestyrelsen på nær Michael og Maria Peuker. Ud over bestyrelsen var der 7 fremmødte.

Stemmetæller, referent og ordstyrer fundet blandt bestyrelsen.

Formandens beretning:

* Glæde over legepladsen og at den bruges flittigt.
* Arrangement med fællesspisning forsøgt i februar igen.
* Fortsat samarbejde med kommunen omkring branddammen, bestyrelsen ønsker at få sat en flydebro i søen, samt evt. andehus. Eksempler på flydebro forelagt kommunen.
* Hjertestarter sat op ved forsamlingshuset. Borgerforeningen var med til at finansiere dette med 5000 kr.

Kasserens beretning:

* Underskud pga. Store udgifter til blandt andet hjertestarter, anlæg og printerblæk.
* Ser gerne flere medlemmer, men svært at få flere til, til trods for de fælles tiltag som pengene går til.
* Kontingent fastholdes på sidste års niveau.
* Revisorerne kontaktes af kasseren.

Lokalrådet:

* Der er valg/genvalg af repræsentanter fra de lokale foreninger. Formanden stopper, og der skal vælges en ny blandt de kommende repræsentanterne. Formanden Andreas stiller igen op som repræsentant for Borgerforeningen for en ny 4 års periode.
* Hvis nogen har forslag til hvad landsbypedellerne evt. kan gøre i vores område, så sig endelig til. Det skal være opgaver som ikke varetages af andre instanser.

Sø nord for Bryndum:

* Mogens har kontakt til kommunen vedr. dette. Søen skal komme af overfladevand (buffer-sø). Kommunen har ikke kunnet opkøbe den planlagte jord, så planen er flyttet i forhold til oprindelig placering. Mogens følger løbende op.
* Fremtidig bålplads vil ikke være mulig pga. Nærtliggende stråtægt bygning.

Kloakseperering :

* Få i Bryndum mangler at få ordnet dette.
* Tarp påbegyndes i 2018. Det afventer at ny særtransportrute står klar.
* Info om opgravning og omkørsler vil blive fremlagt på div. medier.

Valg af bestyrelsesmedlemmer:

* På valg uden ønske om genvalg var Maria og Michael Peuker. Ingen nye udfundet.
* Trods vedtægter om 7 medlemmer af bestyrelsen, forsøges nu med 5. Vi vil lave det vi kan og kan overskue. Det mindre antal medlemmer af borgerforeningen, kan også godtgøre en mindre bestyrelse.
* De fremmødte godkendte den ny bestyrelse bestående af 5.

Andet:

* Diskussion omkring ”Engagement”. Hvordan får man borgerne i området til at deltage i arrangementer og i lokale interesser?? Skal der gøres et stort arbejde for at sparke folk i gang og involvere sig/betale medlemskab.
* Interesse i at byen vedligeholdes, holdes pæn.
* Branddammen er § 3 fredet, men hvad betyder det egentlig? Hvor meget må vi gøre ved den? Afventer svar fra kommunen.
* Kontakt endelig bestyrelsen – Kender man nogen som har en god ide, eller som gerne vil involvere sig mere, så rusk op i dem.
* Parkeringsforhold. Parkering forbudt gennem Bryndum. Parkerede biler er til gene for landbrugskøretøjerne. Cyklister tvinges op på fortov eller ud midt på vejen. Respekter venligst reglerne, så alle kan komme sikkert frem.

Referat skrevet af Berit Nielsen.